﻿ Գագիկ Ծառուկյանը միշտ խաղողագործների կողքին է՝ նրանց հոգսերով մտահոգ...
12:37 - 16/Մայիս/2019
Գագիկ Ծառուկյանը միշտ խաղողագործների կողքին է՝ նրանց հոգսերով մտահոգ...
Մարի Պողոսյանն իր ֆեյսբուքյան էջում գրում է.
Հերթական խոշորամասշտաբ աջակցությունը Արմավիրի խաղողագործներին: Գագիկ Ծառուկյանն իր խոստմանը հավատարիմ մնալով՝ շարունակում է աջակցել Արմավիրի խաղողագործներին, այս անգամ անհրաժեշտ բետոնե հենասյուներ տրամադրելով նրանց՝ այգիները բարեկարգելու ու բերքի որակը բարձրացնելու համար: Սա մեծ օժանդակություն է, քանի որ թեթևացնում է գյուղացիների հոգսը, հակառակ դեպքում նրանք ստիպված պետք է վարկ վերցնեին:
«Նոյ» կոնյակի գործարանը առաջին անգամը չէ, որ նման նախաձեռնություններ է իրականացնում: Գյուղացիները իրենք հենց նշում են, որ գործարանի ղեկավարությունը ամեն տարի անտարբեր չի մնում իրենց արձագանքներին և ապահովվում է անհրաժեշտ պարագաներով: Նույնիսկ եղել է դեպք, երբ ցրտահարության արդյունքում չկարողանալով մարել հերթական պարտավորությունը մոտ կես միլիոն ԱՄՆ դոլարի պարտքը Ծառուկյանը չեղարկել է՝ մտնելով գյուղացու դրության մեջ: Այս ամենը գնահատվում է արմավիրցիների կողմից, և ինչպես իրենցից մեկը նշեց «Ինչ հարցով դիմել ենք, թեմա չի եղել», սա արդեն խոսում է գյուղացու երախտագիտության ու Ծառուկյանի նվիրվածության մասին:
Այս նախաձեռնությունը կարևոր է այնքանով, որ այն լուծում է բնակչության սոցիալական խնդիրները, ապահովում է կենսագործունեության բարձր մակարդակ, ստիպում է գյուղացուն ապրել բարեկեցիկ ու հոգսերը բավականին թեթևացած: